Akvariet i Bergen

Stiftelsen Akvariet i Bergen - Det Nasjonale Akvariet er et akvariumsanlegg fra 1960 som viser fisk, vannlevende dyr og pingviner. Akvariet har i tillegg en tropisk avdeling med slanger, krokodiller, edderkopper og andre tropiske dyr. Anlegget ligger på Nordnes i Bergen sentrum. Nordnesparken og Nordnes sjøbad ligger like ved Akvariet.

Beskrivelse
Akvariet ble finansiert ved en innsamlingsaksjon i Bergen, og det ble bygget sammen med Havforskningsinstituttet. Det ble tegnet av Hans Chr. Gaserud og Helge Simers og ble åpnet 27. august 1960. Det var da Nord-Europas største og mest moderne akvarium. Aslak Sverdrup overtok som administrerende direktør 1. mars 2019. Før den tid var det Geir Olav Melingen som var direktør på Akvariet (fra 1. april 2015).

Akvariet har mer enn 300 arter og over 60 store akvarium. I 2016 ble det åpnet et havakvarium som kan sees fra utsiden og innsiden. I fire utendørdammer holder pingvinger, sjøløver, oter og stor fisk til og i den tropiske avdelingen holder slanger, krokodiller, edderkopper, øgler og andre eksotiske dyr til. Sommeren 2018 åpnet en ny stor oterdam på Akvariet, hvor de to oterne Gizmo og Bella bor. Oteren på Akvariet er Europeiske otere - et semi-akvatisk rovpattedyr i mårfamilien. På samme tid åpnet og en stor lekeplass for barn og voksne på takterrassen til Akvariet.

Det nye akvariet
I 2018 la akvariet fram ideer og planer for utvidelse og flytting til Dokken, sammen med Havforskningsinstituttet og Fiskeridirektoratet.
Det nye akvariet vil, avhengig av finansiering, kunne stå ferdig i 2025.

I juni 2022 ble det offentligjort at det nye akvariet skal etableres som et verdenshavsenter og skal være et kunnskaps- og formidlingssenter for havet. Det nye senteret skal få navnet «O».

Bilder

Referanser

Litteratur

Eksterne lenker 
 
 Bergen byleksikon på nett, om Akvariet

Severdigheter i Bergen
Turisme i Bergen
Kultur i Bergen
Bergen
Etableringer i 1960
Bergenhus
1960 i Norge
Dyreparker i Norge
Byggverk i Bergen